**PROGRAM STRUČNO-RAZVOJNOG CENTRA**

**ZA UNAPREĐIVANJE STRUČNOG RADA U PODRUČJU RANOG I PREDŠKOLSKOG ODGOJA I OBRAZOVANJA I STRUČNOG USAVRŠAVANJAODGOJNO-OBRAZOVNIH RADNIKA U DJEČJIM VRTIĆIMA ZA PROVEDBU PROGRAMA KATOLIČKOG VJERSKOG ODGOJA POD NAZIVOM*KATEHEZA DOBROGA PASTIRA* PO NAČELIMA MONTESSORI PEDAGOGIJE**

**UVOD**

***Kateheza Dobroga Pastira*** je model katoličkog vjerskog odgoja, utemeljen na Svetomu pismu, liturgiji, katoličkomu nauku i na načelima Montessori pedagogije. *Kateheza* je namijenjena vjerskom odgoju djece rane i predškolske te školske dobi.

U listopadu 2015. godine izašlo je obnovljeno i dopunjeno izdanje *Programa katoličkog vjerskog odgoja djece rane i predškolske dobi* u kojemu su objedinjena dotadašnja dva programa vjerskog odgoja: opći i *Kateheza Dobroga Pastira.*

 Dječji vrtić *Sunčev sjaj-Nazaret* primio je prvi puta u svibnju 2020. od Ministarstva znanosti, obrazovanja i sporta *Rješenje o obnovljenom imenovanju stručno-razvojnim centrom radi unapređivanja stručnog rada u području ranog i predškolskog odgoja i obrazovanja i stručnog usavršavanja odgojno-obrazovnih radnika u dječjim vrtićima za provedbu programa katoličkog vjerskog odgoja pod nazivom „Kateheza Dobroga Pastira“ po načelima Montessori pedagogije na četiri godine.*

Vrtić kao stručno-razvojni centar nakon stečenih iskustava i znanja u radu, posebice u području vjerskog odgoja i dalje ima namjeru prenositi ih odgojiteljima/cama u vjeri i stručnim suradnicima u predškolskim ustanovama te im pomoći u izgradnji novih iskustava i znanja. U dosadašnjoj praksi stručnog usavršavanja i u suradnji s drugim predškolskim ustanovama i stručnjacima, pokazalo se veliko zanimanje i potreba za stručnim usavršavanjem odgojitelja/ica u vjeri i stručnih suradnika za sadržaje iz područja vjerskog odgoja.

Stoga će Stručno-razvojni centar **Dječji vrtić *Sunčev sjaj – Nazaret***  u svakoj pedagoškoj godini kada se prijavi dovoljan broj polaznika (od 10-tak do 30-tak)organizirati stručno usavršavanje.

Polaznici stručnog usavršavanja mogu biti odgojiteljice i stručni suradnici predškolskih ustanova s već završenim teološko-katehetskim doškolovanjem za odgojiteljice u vjeri pri KBF-ima te svi oni koji imaju neku teološko-katehetsku naobrazbu primjerice: katehetiku, ITKL (sada ITK – stručni studij teologije) i sl.

Polaznici su kandidati za:

* odgojiteljice/odgojitelji u vjeri Kateheze Dobroga Pastira u predškolskim ustanovama
* stručne suradnike za vjerski odgoj Kateheze Dobroga Pastira u predškolskim ustanovama koji imaju odgovarajuću stručnu spremu.

**CILJ STRUČNO-RAZVOJNOG CENTRA**

**Cilj stručnog usavršavanja** odnosi se ponajprije na područje BITI odgojitelj/ica u vjeri te na ljudsku i kršćansku dimenziju osobe odgojitelja/ice. Odgojitelj/ica prije svega, sazrijeva kao osoba te kao vjernik i apostol. Postupno stječe osjećaj za susret s Uskrslim u svom svakidašnjem životu te, ostvarujući svoje svakodnevno obraćanje, stječe i osjećaj za susret s djetetom. Odgojitelj/ica u vjeri biva sam katehiziran, produbljuje se njegova **vjera, znanje i način djelovanja**, te on dospijeva do osobnog zajedništva s jedinim pravim Učiteljem, Isusom Kristom.

**ORGANIZACIJA RADA: MJESTO, NAČIN I VRIJEME TRAJANJA STRUČNOG USAVRŠAVANJA**

* Mjesto gdje će se održati stručno usavršavanje je Dječji vrtić *Sunčev sjaj-Nazaret*, Frankopanska 1a, Đakovo.
* Program stručnog usavršavanja odvijat će se kroz osam modula. Obuhvaća 200 sati.
* Ostvarivat će se kroz različite oblike rada:

 - predavanja (prezentacije)

 - radionice: prikaze sadržaja, ponavljanje prikaza, izrada materijala

 - praćenje izrade pisanih radova kao i materijala

 - vježbe s materijalima (katehetsko-didaktičkim sredstvima)

 - seminarske radove (izrada pisanih kateheza tzv. albuma)

 - hospitacije i konzultacije

 - evaluaciju samog rada

 - pripremu materijala koji prati sadržaje Stručno-razvojnog centra (skripte, sažetci, preslike)

 - kolokvije i ispit nakon kojega se izdaje završni dokument

Zbog kvalitetnijeg provođenja programa stručnog usavršavanja optimalan broj polaznika bio bi od 10-tak do 35 osoba.

Stručno usavršavanje trajat će od listopada do svibnja ili lipnja kroz 8 modula.

Provodi se jednom ili dva puta mjesečno ili prema dogovoru tijekom edukacije, redovito u petak (od 17.00 do 20.00) i subotu (od 9.00 i 18.00 sati).

**ODGOJNO-OBRAZOVNA PODRUČJA I SADRŽAJI PO MODULIMA**

Vjerski odgoj prema načelima Montessori pedagogije, odnosno *Kateheza Dobroga Pastira* je cjelovita i tematika pojedinih odgojno-obrazovnih područja se izvodi na *umrežen* način. Radi sustavnog pregleda ovdje odgojno-obrazovna područja navodimo pojedinačno.

**2.1. I. Modul (listopad - 10 sati)**

**Temeljna pitanja religioznog odgoja i kateheze**

* Katehetska terminologija
* Značaj vjerskog odgoja unutar cjelovitog odgoja
* Temeljni oblici vjerskog odgoja
* Suradnja odgojnih čimbenika u pitanju vjerskog odgoja

**2.2. II. Modul (listopad- 14 sati)**

**Religiozni odgoj djece predškolske dobi i Montessori pedagogija**

**-** Montessori pedagogija i psihologija

**-**Maria Montessori i njezino otkriće *novoga* djeteta

- Odgoj kao *pomoć* za život

**-** Karakteristike djeteta do šeste godine

**-** Religiozni potencijal djeteta do šeste godine

**-** Kateheza Dobroga Pastira

**-** Montessori načela primijenjena u Katehezi Dobroga Pastira

**2.3. III. Modul (studeni- 14 sata)**

**Izbor i interpretacija biblijskih tekstova**

**Biblija:**- Evanđeoske maksime

- Prispodobe kao objaviteljice Kraljevstva Božjega

- Prispodobe o vrijednosti Kraljevstva Božjega

- Kristološke prispodobe

##### Božić:- Došašće (4 svijeće i liturgijska boja)

- Mesijanska proroštva

*-* Isusovo djetinjstvo

##### Uskrs: - Otajstvo smrti i uskrsnuća (Iv 12,24)

- Uskrsna gozba (Posljednja večera)

- Isusov grob (uskrsnuće)

- Liturgija svjetla

##### Duhovi:- Duhovski događaj (Pedesetnica)

 - Darovi Duha Svetog

Biblijski zemljopis**:**

 - Globus

 - Zemlja Izrael

 - Jeruzalem

**2.4. IV. Modul (prosinac - 14 sati)**

**Izbor liturgijskih tekstova, simbola i znakova**

##### Liturgija:- Liturgijski kalendar

Geste: -Znak križa

- Poklon

Krštenje (Krist – svjetlo):

- Predmeti krštenja

- Geste krštenja

Euharistija (Sveta misa):

- Oltar, svetohranište

- Geste sv. mise

- Euharistijska prisutnost Dobrog Pastira

**2.5. V. Modul (siječanj - 10 sati)**

**Moralni odgoj djece do šeste godine**

- Dijete rane i predškolske dobi i moralni odgoj

- Moralni odgoj djece rane i predškolske dobi prema Mariji Montessori

- Savez – temelj moralnoga odgoja

- Sredstva moralnoga odgoja

**2.6. VI. Modul (veljača - 10 sati)**

**Odgoj za molitvu**

- Molitva kao odnos s Bogom

- Biblijska molitva (dijelovi psalama, evanđelja..

- Osobna i zajednička molitva

- Tradicionalna i spontana molitva

- Pjesma i tišina kao molitva

**2.7. VII. Modul (ožujak- 110 sati, odrađuje se tijekom cijele edukacije, a najviše u ožujku)**

**Pedagoške radionice**

- Ponavljanje prikaza

- Izrada pisanih priprema (albuma)

- Izrada katehetsko-didaktičkih sredstava

- Hospitacije u Vrtiću

**2.8. VIII. Modul (travanj i svibanj - prema dogovoru 18 sati)**

**Provjera znanja**

- Provjera znanja iz teorije, praktičnog dijela i pisanih priprema

- Dodjela završnog dokumenta, **Potvrdnice** koja polaznicima omogućuje **verifikaciju Programa vjerskog odgoja, smjer *Kateheza Dobroga Pastira* po načelima Montessori pedagogije** pri Ministarstvu znanosti i obrazovanja te ustroj istog u svojim ustanovama.

**NOSITELJI PROGRAMA**

**Nositelji programa stručnog usavršavanja** su sljedeći:

**- s. Jelica Đuzel,** montessori odgojiteljica (mentor),diplomirani kateheta specijalist s mandatom Internacionalnog društva M. Montessori u Rimu za osposobljavanje odgojitelja, kateheta, vjeroučitelja, učitelja za provedbu programa Kateheze Dobroga Pastira I. stupnja (za djecu predškolske dobi) i II. stupnja (za djecu školske dobi)

**- s. Domagoja Leović**, odgojiteljica, diplomirani kateheta specijalist s mandatom Internacionalnog društva M. Montessori u Rimu za osposobljavanje odgojitelja, kateheta, vjeroučitelja, učitelja za provedbu programa Kateheze Dobroga Pastira I. stupnja (za djecu predškolske dobi) i II. stupnja (za djecu školske dobi)

- **s. Rahela Lacković,** prof. pedagogije,montessori odgojiteljica (AMI), odgojiteljica u vjeri Kateheze Dobroga Pastira

- **s. Dragica Ivkić,** prof. defektologije,montessori odgojiteljica (AMI)

**- Marijana Mikić,** montessori odgojiteljica, odgojiteljica u vjeri Kateheze Dobroga Pastira

**- Rozalija Đambić**, montessori odgojiteljica,odgojiteljica u vjeri Kateheze Dobroga Pastira

- **Kristina Garić,** montessori odgojiteljica, odgojiteljica u vjeri Kateheze Dobroga Pastira

**- Marija Klasan**, montessori odgojiteljica, odgojiteljica u vjeri Kateheze Dobroga Pastira

* Vanjski nositelji:

- Ministarstvo znanosti i obrazovanja RH

- Nacionalni katehetski ured HBK

- Centar *Buon Pastore* za religiozni odgoj djeteta po načelima M. Montessori, Rim

- Internacionalni konzilij Kateheze Dobroga Pastira, Rim

- Katehetski uredi

- Vrtići i Župe iz kojih dolaze polaznici

**PLAN FINANCIRANJA**

Za ostvarivanje programa stručno-razvojnog centra neophodna su dodatna sredstva za sljedeće namjene:

* organizaciju i provođenje plana i programa Stručno-razvojnog centra,
* nabavku stručne opreme i literature,
* podizanje razine kvalitete materijalne osnove prostora Stručno-razvojnog centra (prostor za vjerski odgoj – atrij ili dio sobe dnevnog boravka, vanjski prostor vrtića,…),
* stimulaciju radnika uključenih u rad Stručno-razvojnog centra,
* naknadu za autorski rad vanjskim suradnicima,
* stručno usavršavanje odgojitelja i stručnih suradnika uključenih u provedbu programa Stručno-razvojnog centra.

Mogući izvori financiranja su:

* Ministarstvo znanosti, obrazovanje i sporta RH,
* Poglavarstvo Grada Đakova,
* Agencija za odgoj i obrazovanje,
* prihodi iz aktivnosti Stručno-razvojnog centra: provođenje seminara, obrazovanja i dr.,
* roditelji,
* vrtići,
* župe,
* EU fondovi,
* donacije.

**DODATNE INFORMACIJE**

Sve dodatne informacije mogu se dobiti u Dječjem vrtiću *Sunčev sjaj – Nazaret*, Frankopanska 1a, 31400 Đakovo:

* e-mail voditeljice programa: jelica.duzel@gmail.com i tel: 099/769-70-77
* [www.montessori-nazaret.com](http://www.montessori-nazaret.com)
* e-mail Vrtića: montessori.nazaret@gmail.com i tel: 031/801-255; 099/334-13-19

**Program izradila:** s. Jelica Đuzel, voditeljica Programa stručnog usavršavanja

2. kolovoza 2019., Đakovo